BREAKING- बेंगलुरू में एयर शो परिसर के पास कार पार्किंग में लगी भीषण आग, 100 गाड़ियां जलकर राख
Channel: Arth Parkash TV
Date: 23/02/2019

नई दिल्ली: बेंगलुरू में चल रहे Aero India 2019 एयर शो के दौरान शनिवार को एक बड़ा हादसा हो गया| यहां एयर शो परिसर के गेट नंबर 5 के पास भीषण आग लग गई।जहां देखते ही देखते आग ने अपना विकराल रूप ले लिया|आग इस कदर तेजी से फैली कि उसने पार्किंग में खड़ी 80-100 गाड़ियों को अपनी चपेट में ले लिया|इसमें अधिकतर दोपहिया वाहन हैं। बताया जा रहा है कि इस पार्किंग में 800 से ज्‍यादा वाहन पार्क थे। 

हालांकि इस आग से एयर शो या किसी विमान को कोई नुकसान नहीं हुआ। वहीँ अभी किसी 
भी व्यक्ति के हताहत होने की कोई सूचना नहीं है, लेकिन इससे एयरो शो में भगदड़ जरूर मच गई है|मौके पर दमकल की गाड़ियां पहुंच चुकी हैं जो कि आग से निपटने का काम कर रही हैं।वहीँ एयरफोर्स के जवान भी आग बुझाने में जुटे हुए हैं|

#BANGLURUFIRE